พอดีได้มาพักที่นี่ เลยมาใช้บริการ 2 ครั้ง ตอนเช้าเป็นอาหารเช้าแบบบุฟเฟ่ต์ และตอนเย็นเป็นแบบ a la carte

- บุฟเฟ่ต์อาหารเช้า (6.00-10.00น.)
 รวมกับค่าห้อง เลยไม่ทราบราคาต่อหัวที่จ่ายแยกค่ะ ส่วนต่างกับห้องที่ไม่เอาอาหารเช้าประมาณ 1000฿ ที่นี่มีอาหารหลายประเภท แต่ไม่หลากหลายเท่าไหร่ แต่ถือว่ามีครบสำหรับพื้นฐานของโรงแรม เช่น เบคอน ไส้กรอก(เนื้อแปลกๆ เหมือนไส้กรอกอีสาน แต่ไม่เปรี้ยวไม่เผ็ด) ไม่มีแฮม สลัด ขนมปัง มีเนยหลายประเภท ธรรมดา ผสมน้ำผึ้ง ผสมกระเทียม egg station (มี egg benedict ด้วย) นอกจากนี้มี ซูชิ อาหารญี่ปุ่น อาหารไทย วันที่ไปเป็น ปูผัดพริกไทยดำ กับ มัสหมั่นเนื้อ (อาหารไทยอร่อยมาก) ก๋วยเตี๋ยว ข้าวต้ม น้ำเต้าหู้ ปาท่โก๋ เครื่องดื่มมีตามมาตรฐานโรงแรม

- มื้อเย็น ห้องอาหารที่นี่สามารถเข้ามาทานได้ตั้งแต่กลางวันค่ะ เลือกเมนูได้จากไอแพด มีให้เลือกไม่เยอะ ราคาสูงพอสมควร แต่รสชาติดี มีขนมปังให้ทานฟรีชุดนึงค่ะ พนักงานบริการดี